CELEX: C2007/170/02
Language: lt
Date: 2007-07-21 00:00:00
Title: Byla C-156/04 2007 m. birželio 7 d. Teisingumo Teismo (pirmoji kolegija) sprendimas Europos Bendrijų Komisija prieš Graikijos Respubliką (Valstybės įsipareigojimų neįvykdymas — Direktyva 83/182/EEB — Transporto priemonių laikinas importas — Atleidimas nuo mokesčių — Įprastinė gyvenamoji vieta valstybėje narėje)

21.7.2007   
            
            
               LT
            
            
               Europos Sąjungos oficialusis leidinys
            
            
               C 170/2
            
         2007 m. birželio 7 d. Teisingumo Teismo (pirmoji kolegija) sprendimas Europos Bendrijų Komisija prieš Graikijos Respubliką
   
   (Byla C-156/04) (1)
   
   (Valstybės įsipareigojimų neįvykdymas - Direktyva 83/182/EEB - Transporto priemonių laikinas importas - Atleidimas nuo mokesčių - Įprastinė gyvenamoji vieta valstybėje narėje)
   (2007/C 170/02)
   Proceso kalba: graikų
   Šalys
   
      Ieškovė: Europos Bendrijų Komisija, atstovaujama M. Patakia ir D. Triantafyllou
   
      Atsakovė: Graikijos Respublika, atstovaujama P. Mylonopoulos ir I. Pouli
   Dalykas
   Valstybės įsipareigojimų neįvykdymas — EB 90 str. ir 1983 m. kovo 28 d. Tarybos direktyvos 83/182/EEB dėl tam tikrų transporto priemonių, laikinai importuojamų iš vienos valstybės narės į kitą, atleidimo nuo mokesčių Bendrijos teritorijoje (OL L 105, p. 59) pažeidimas — Kitoje valstybėje narėje registruotų transporto priemonių laikinas naudojimas Graikijos teritorijoje — Iš trečiųjų šalių įvežamoms transporto priemonėms taikytinų muitų teisės nuostatų taikymas
   Rezoliucinė dalis
   
               1.
            
            
               Numatydama:
               
                           —
                        
                        
                           Įstatymo 2682/1999 18 straipsnio A skirsnio 1 dalyje, kad jei įprastinę gyvenamąją vietą Graikijoje turintis asmuo Graikijos teritorijoje turi kitoje valstybėje narėje registruotą transporto priemonę ar ja naudojasi, įprastai numatytas baudžiamasis persekiojimas nepradedamas, jei atitinkamas asmuo sumoka mokėtiną registracijos mokestį ir jei tuo pat metu atsisako kitų nacionalinės teisės numatytų teisių gynimo būdų, taikytinų aktui, kuriuo įpareigojama sumokėti šį mokestį, ir
                        
                     
                           —
                        
                        
                           to paties įstatymo 18 straipsnio C skirsnio 1 dalyje, jog skiriant baudas transporto priemonės taip pat areštuojamos ir perduodamos disponuoti sumokėjus baudas bei galimus kitus numatytus mokesčius,
                        
                     Graikijos Respublika neįvykdė įsipareigojimų pagal 1983 m. kovo 28 d. Tarybos direktyvą 83/182/EEB dėl tam tikrų transporto priemonių, laikinai importuojamų iš vienos valstybės narės į kitą, atleidimo nuo mokesčių Bendrijos teritorijoje.
            
         
               2.
            
            
               Atmesti kitą ieškinio dalį.
            
         
               3.
            
            
               Europos Bendrijų Komisija ir Graikijos Respublika padengia savo bylinėjimosi išlaidas.
            
         
      (1)  OL C 106, 2004 4 30.